ডাব্লিউডাব্লিউই ইউরোপীয় চ্যাম্পিয়নশিপ
ডাব্লিউডাব্লিউই ইউরোপীয় চ্যাম্পিয়নশিপ পেশাদারি কুস্তির একটি চ্যাম্পিয়নশিপ যেটি ওয়ার্ল্ড রেসলিং এন্টারটেইনমেন্টে ব্যবহৃত হতো ১৯৯০ এবং ২০০০ এর দশকে। এটিকে ইন্টারকন্টিনেন্টাল চ্যাম্পিয়নশিপের মর্যাদায় ধরা হতো। তিনজন কুস্তিগির রয়েছে যারা এই দুটি চ্যাম্পিয়নশিপই একসাথে জিতেছে। এবং তারা "ইউরোকন্টিনেন্টাল চ্যাম্পিয়ন" নামে পরিচিতি পেয়েছে। এটি ১৯৯৭ সালে তৈরি করা হয়। ১৯৯৯ সালে তৎকালীন চ্যাম্পিয়ন শেন ম্যাকম্যান চ্যাম্পিয়নশিপটি সাথে নিয়ে "অপরাজিত চ্যাম্পিয়ন" হিসেবে অবসরে যেতে চেয়েছিল। ২০০২ সালে যখন ডাব্লিউডাব্লিউএফ এর নাম পরিবর্তিত হয়ে ডাব্লিউডাব্লিউই হয়ে যায় তখন এটির নাম বদলে ডাব্লিউডাব্লিউই ইউরোপীয় চ্যাম্পিয়নশিপ রাখা হয়। একই বছরের জুলাইয়ে ইন্টারকন্টিনেন্টাল চ্যাম্পিয়ন রব ভ্যান ডেম সর্বশেষ চ্যাম্পিয়ন হয়ে এটিকে ইন্টারকন্টিনেন্টাল চ্যাম্পিয়নশিপের সাথে যুক্ত করে। যদিও এটির নাম ইউরোপীয় চ্যাম্পিয়ন, তা সত্ত্বেও মাত্র দুইজন ইরোপিয়ান বাসিন্দা চ্যাম্পিয়নশিপটি জিততে পেরেছেন। একজন হলো প্রথম ও সর্বোচ্চ রাজত্ব করা চ্যাম্পিয়ন দ্য ব্রিটিশ বুলডগ এবং অন্যজন উইলিয়াম রিগ্যাল। চ্যাম্পিয়নশিপটির জন্য ১৯৯৭ সালে ওয়ান নাইট অনলি পে-পার-ভিউ ইভেন্টের মেইন ইভেন্টে প্রতিযোগী করা হয়।